Det vælter ind med flere end 200 campingvogne på Kattegat Strand Camping i Øster Hurup. Her dagen før pinselørdag. - Jeg glæder mig til at komme herop. Og nyde vejret. Og måske også en kold øl, siger campist Kaj Damholt fra Randers. Hele dagen - og især sidst på eftermiddagen - har der været travlt ved check-in-skranken på campingpladsen. - Folk får hurtigt deres campingvogn ud af busken, når der er solskin og 25 grader, siger Jørn Lund Pedersen, der ejer Kattegat Strand Camping. Der er fuldt hus på pladsen hele den forlængede weekend. Samtlige 521 enheder er optaget i det forrygende vejr - med fuld pinsesol. Foruden swimmingpoolen kan de 2.000 gæster på Kattegat Strand Camping også hygge sig med gadefodboldturnering, grisefest og levende musik. I den solstrålende Pinse.

Opsummering:
Flere nordjyske campingpladser melder om alt udsolgt i den varme Pinseferie.